## Οι ακόλουθοι 6 κανόνες του δρόμου (όπως ορίζονται στο βιβλίο «Μαθητεία στην Νέα Εποχή, Τομ. I») ισχύουν για οιονδήποτε βρίσκεται σε ηγετική θέση:

*1. Ο Δρόμος διανύεται στο πλήρες φως της μέρας, που ρίχνεται πάνω στην Ατραπό από Εκείνους που γνωρίζουν και οδηγούν. Τίποτε δεν μπορεί τότε να κρυφτεί και σε κάθε στροφή πάνω σ’ αυτό το Δρόμο ο άνθρωπος πρέπει να αντιμετωπίζει τον εαυτό του.*

*α. Είναι Διαφανής και Υπόλογος.*

2. *Πάνω στο Δρόμο το κρυμμένο αποκαλύπτεται. Ο καθένας βλέπει και γνωρίζει την φαυλότητα του καθενός. Κι όμως, στην μεγάλη αυτή αποκάλυψη, δεν υπάρχει επιστροφή, αμοιβαία περιφρόνηση, ταλάντευση πάνω στον Δρόμο. Ο Δρόμος συνεχίζει στο φως της ημέρας.*

*α. Επίγνωση της θυμαπάτης / η ψευδαίσθηση είναι γνωστή*

3*. Πάνω σ’ αυτόν τον Δρόμο κανείς δεν περιπλανάται μόνος. Δεν υπάρχει βία, ούτε βια­σύνη. Κι όμως δεν υπάρχει καιρός για χάσιμο. Κάθε προσκυνητής, γνωρίζοντάς το, επιταχύνει τα βήματά του προς τα εμπρός καθώς βρίσκεται περιτριγυρισμένος από τους συνανθρώπους του. Μερικοί κινούνται μπροστά· αυτός ακολουθεί. Μερικοί κινούνται πίσω· ρυθμίζει το βήμα του. Δεν ταξιδεύει μόνος.*

*α. Ο Ηγέτης θέτει το όραμα και προσκαλεί κι άλλους να το*

*ακολουθήσουν.*

1. *Τρία πράγματα πρέπει ν’ αποφύγει ο Προσκυνητής. Να φορά μια κουκούλα, ένα πέπλο που κρύβει το πρόσωπό του απ’ τους άλλους· να μεταφέρει μια στάμνα νερό που περιέχει αρκετό μόνο για τις δικές του ανάγκες· να έχει ένα ραβδί στον ώμο, χωρίς το τσιγκέλι που κρατάει.*

*α. Ο Ηγέτης δεν εργάζεται στα κρυφά. Πρέπει* *όλες οι ενέργειές του να είναι διαφανείς.*

*5. Κάθε Προσκυνητής πάνω στο Δρόμο πρέπει να έχει μαζί του ό,τι χρειάζεται: ένα μαγκάλι για να θερμαίνει τους συνανθρώπους του· μια λυχνία για να ρίχνει τις ακτίνες της πάνω στην καρδιά του και να δείχνει στους συνανθρώπους του την φύση της κρυμμένης ζωής του· ένα πουγκί χρυσάφι που δεν σκορπίζει πάνω στο Δρόμο, αλλά το μοιράζεται με τους άλλους· ένα σφραγισμένο δοχείο όπου μεταφέρει όλη του την έφεση για να τη ρίξει στα πόδια Εκείνου που περιμένει να τον χαιρετήσει στην πύλη – ένα σφραγισμένο δοχείο.*

α. Ο Ηγέτης ενεργοποιεί την Αρχή του Μερισμού και της Καλής

Θέλησης.

*6. Ο Προσκυνητής, καθώς βαδίζει πάνω στο Δρόμο, πρέπει να έχει το αυτί ανοικτό, το χέρι που δίνει, την σιωπηλή γλώσσα, την αγνή καρδιά, την χρυσή φωνή, το γοργό πόδι και το ανοιχτό μάτι που βλέπει το φως. Ξέρει πως δεν ταξιδεύει μόνος.*

*α. Με την «σιωπηλή γλώσσα και την χρυσή φωνή του» ακούει και δεν λέει τίποτα που να διχάζει ή να διαχωρίζει. ....Τους καλεί όλους να συμμετέχουν για να υλοποιηθεί* *το Σχέδιο.*